
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1547 


30 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παραχώρηση κατά χρήση, άνευ ανταλλάγματος στη 
Νομαρχιακή Αυτοδιοίκηση Ροδόπης της έκτασης 
του ΕΟΤ στο Φανάρι Κομοτηνής με τη Μονάδα Αυ¬ 
τεπιστασίας Ακτή - Κάμπινγκ Φαναριού. 

Άνοιγμα Τραπεζικών Λογαριασμών. 

Άδεια λειτουργίας (ανανέωση), έπειτα από μηχ/κό εκ¬ 
συγχρονισμό του εργοστασίου παραγωγής Ιατρι¬ 
κών προϊόντων, της ΕΛΒΙΟΝΥ Α.Ε., που βρίσκεται 

στο Δήμο Βάλτου του Νομού Κορινθίας. 

Τροποποίηση άδειας λειτουργίας, ως προς τη συ¬ 
μπλήρωση δραστηριότητας, για την παραγωγή και 
συμπληρωμάτων διατροφής και τροφίμων ειδικής 
διατροφής, του εργοστασίου παραγωγής φαρμα¬ 
κευτικών προϊόντων της ΟΑΙ.ΕΝΙΟΑ Α.Ε., που βρί¬ 
σκεται στο Δήμο Χαλκίδας του Νομού Εύβοιας. 

Ανακαθορισμός τοπικής αρμοδιότητας Υπηρεσιών της 
Γενικής Αστυνομικής Διεύθυνσης Θεσσαλονίκης.... 
Σύσταση στο Δήμο Σταυρούπολης του Νομού Ξάνθης 
Δημοτικής Επιχείρησης Ανάπτυξης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ 

ΝΕΣΤΟΣ-ΡΟΔΟΠΗ». 6 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Τ) της Γενικής Κλινικής Γαληνός Α.Ε. 7 


ΑΠΟΦΑΣΕΙΣ 

Αριθ. Τ/2806 (1) 

Παραχώρηση κατά χρήση, άνευ ανταλλάγματος στη 
Νομαρχιακή Αυτοδιοίκηση Ροδόπης της έκτασης 
του ΕΟΤ στο Φανάρι Κομοτηνής με τη Μονάδα Αυ¬ 
τεπιστασίας Ακτή - Κάμπινγκ Φαναριού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 «Περί ΕΟΤ» όπως κυ¬ 
ρώθηκε με το Ν. 1624/51 και τροποποιήθηκε με το Ν.Δ. 
4109/60 και 201/74. 

2. Το Ν. 2160/93 «Ρυθμίσεις για τον Τουρισμό και άλλες 


διατάξεις» (ΦΕΚ118/Α/19.7.93), σε συνδυασμό με το Π.Δ. 
365/97 «Διατήρηση εποπτείας Ν.Π.Δ.Δ. από το Υπουργείο 
Ανάπτυξης» (ΦΕΚ 241/Α/97). 

3. Το Ν. 2218/94, άρθρο 26 «περί ιδρύσεως Νομαρχια¬ 
κής Αυτοδιοίκησης και άλλες διατάξεις» όπως ισχύει σή¬ 
μερα (ΦΕΚ 90/Α/13.6.94). 

1 4. Τις διατάξεις του άρθρου 29 Α του Ν. 1558/85 προ- 

2 στεθέντος δια του άρθρου 27 του Ν. 2081/92, όπως ανπ- 
καταστάθηκε με το άρθρο 1 παρ. 2 ατού Ν. 2469/97 (ΦΕΚ 
38 Α). 

5. Το Π.Δ. 27/1.2.96 «Περί συγχώνευσης Υπουργείων 

3 Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

6. Το Π.Δ. 39/99 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ36/Α/19.2.99). 

7. Τη με αριθ. 1107147/1239/006 Α/4.10.96 κοινή από¬ 
φαση του Πρωθυπουργού και του Υπουργού Οικονομι- 

4 κών «Περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.96). 

8. Τη με αριθ. 8211/8-3-99 κοινή απόφαση του Πρωθυ¬ 
πουργού και της Υπουργού Εσωτερικών, Δημ. Διοίκησης 
και Αποκέντρωσης «Περί ανάθεσης αρμοδιοτήτων στους 
Υφυπουργούς ΕΣ.Δ.Δ.&Α.» (ΦΕΚ 138/Β/8.3.99). 

9. Την υπ' αριθ. 12/88/3.12.1998 απόφαση του Νομαρ¬ 
χιακού Συμβουλίου Ροδόπης. 

10. Την με αριθ. 312/18/25.6.98 απόφαση του Διοικητι¬ 
κού Συμβουλίου του ΕΟΤ, αποφασίζουμε: 

1. Παραχωρούμε στην Νομαρχιακή Αυτοδιοίκηση Ροδό¬ 
πης κατά χρήση και άνευ ανταλλάγματος της έκτασης του 
ΕΟΤ στο Φανάρι Κομοτηνής εμβαδού 593.120 τ.μ. περίπου 
που απεικονίζεται με στοιχεία 1,2,3,4, Ζ, Α, Β, Γ, 7,8,9,10, 

11.Α', 1 στο υπ’ αριθ. 599/34/48075/10.2.98 τοπογραφι- 

κό διάγραμμα ΕΟΤ, με τη Μονάδα Αυτεπιστασίας Ακτή - Κά¬ 
μπινγκ Φαναριού μετά του εξοπλισμού και των εγκαταστά¬ 
σεων αυτής, των καταστημάτων κ.λπ. προκειμένου να εντα¬ 
χθεί στο πρόγραμμα αξιοποίησης της παραλίας του νομού 
με την ανάπτυξη ήπιων μορφών τουρισμού (οικοτουρισμός, 
επιστημονικός τουρισμός, αγροτουρισμός). 

Η παραχώρηση στη Νομαρχιακή Αυτοδιοίκηση Ροδό¬ 
πης θα γίνει με τους εξής όρους: 

Α. Η διάρκεια της παραχώρησης ορίζεται για 40 χρόνια 
με ημερομηνία έναρξης την ημερομηνία υπογραφής της 
σύμβασης παραχώρησης. 

Β. Η παραχώρηση θα γίνει χωρίς αντάλλαγμα. 

Γ. Η Νομαρχιακή Αυτοδιοίκηση Ροδόπης θα πρέπει να 
μεριμνά για την καλή λειτουργία, διατήρηση και συντήρη¬ 
ση των ακινήτων καθ’ όλη τη διάρκεια της παραχώρησης 
και ο ΕΟΤ θα δύναται δι’ οργάνων του να ελέγχει την τή¬ 
ρηση των παραπάνω. 

Δ. Όλα τα λειτουργικά έξοδα καθ' όλη τη διάρκεια της 
παραχώρησης θα βαρύνουν τη Νομαρχιακή Αυτοδιοίκη¬ 
ση Ροδόπης. 

Ε. Η Νομαρχιακή Αυτοδιοίκηση υποχρεούται να υπο¬ 
βάλλει στον ΕΟΤ οικονομοτεχνική μελέτη αξιοποίησης 
του ακινήτου προς έγκριση, πριν την υπογραφή της σύμ¬ 
βασης, η οποία θα αποτελεί αναπόσπαστο μέρος της 
σύμβασης παραχώρησης. 

ΣΤ. Η ολοκλήρωση των σχετικών εργασιών θα πρέπει να 
συντελεστεί εντός πενταετίας από την υπογραφή της 
σύμβασης. 

Ζ. Ουδεμία μετατροπή και γενικά επέμβαση στη δια¬ 
μόρφωση των χώρων επιτρέπεται χωρίς την προηγούμε¬ 
νη έγκριση του ΕΟΤ. 

Η. Η Νομαρχιακή Αυτοδιοίκηση υποχρεούται να πυρα- 
σφαλίσει με δικά της έξοδα τα παραχωρούμενα ακίνητα 
στην πραγματική τους αξία που θα ορισθεί από τις Τεχνι¬ 
κές Υπηρεσίες του ΕΟΤ, να παραδώσει στον ΕΟΤ τα σχε¬ 
τικά αποδεικτικά έγγραφα και να λάβει τα απαραίτητα μέ¬ 
τρα για την πυροπροστασία της δασικής έκτασης. 

Θ. Απαγορεύεται η παραχώρηση και εκμετάλλευση των 
ακινήτων ή μέρους αυτών σε τρίτους χωρίς την προηγού¬ 
μενη έγγραφη έγκριση του ΕΟΤ. 

1. Σε περίπτωση λύσεως της σύμβασης πριν από το χρό¬ 
νο λήξης για λόγους που θα ευθύνεται η Νομαρχιακή Αυ¬ 
τοδιοίκηση τα ακίνητα θα παραδοθούν στον ΕΟΤ χωρίς 
καμία αποζημίωση από τον ΕΟΤ προς του χρησάμενους. 

ΙΑ. Η Νομαρχιακή Αυτοδιοίκηση Ροδόπης αναλαμβάνει 
την υποχρέωση απορρόφησης του απασχολούμενου 
προσωπικού στις παραπάνω μονάδες με τις ίδιες σχέσεις 
εργασίας που ίσχυαν κατά την ολοκλήρωση της διαδικα¬ 
σίας παραχώρησης (υπογραφή σύμβασης). 

ΙΒ. Παράβαση οποιουδήποτε όρου, όλοι θεωρούνται 
ουσιώδεις, συνεπάγεται ανάκληση της παραχώρησης και 
επιστροφή των ακινήτων στον ΕΟΤ. 

ΙΓ. Ο ΕΟΤ επιφυλάσσεται του δικαιώματος του, όπως κα¬ 
τά την σύνταξη των οικείων συμβάσεων συμπεριλάβει οποι- 
οδήποτε όρο θεωρεί διασφαλιστικό των δικαιωμάτων του. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΓΕΩΡΓ. ΦΛΩΡΙΔΗΣ ΓΕΩΡΓ. ΔΡΥΣ 

ΑΝΑΠΤΥΞΗΣ 

ΕΥΑΓ. ΒΕΝΙΖΕΛΟΣ 
-Φ- 

Αριθ. Τ/2808 (2) 

Άνοιγμα Τραπεζικών Λογαριασμών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Το Π.Δ. 459/93 «Ανασύσταση του Υπουργείου Τουρι¬ 


σμού και καθορισμός των αρμοδιοτήτων του» (ΦΕΚ 
193/Α/15.11.93). 

2. Το Π.Δ. 27/96 «Περί συγχωνεύσεως Υπουργείου Του¬ 
ρισμού, Βιομηχανίας Ενέργειας και Τεχνολογίας και Ε¬ 
μπορίου στο Υπουργείο Ανάπτυξης» (ΦΕΚ ΑΊ 9/1.2.96)». 

3. Τα Π.Δ. 377/25.9.96 και 33/99 «Διορισμός Υπουργών, 
Αναπληρωτή Υπουργού και Υφυπουργών». 

4. Τη με αρ. 1107147/1239/006/Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Περί ανάθεσης αρμοδιοτήτων στον Υφυπουργό Οικονο¬ 
μικών» (ΦΕΚ 922/Β/4.10.96). 

5. Το Ν. 2362/95 (ΦΕΚ 247/27.11.95) «Περί Δημοσίου 
Λογιστικού, ελέγχου των δαπανών του κράτους και άλλες 
διατάξεις». 

6. Το Π.Δ. 365/97 «Διατήρηση εποπτείας ΝΠΔΔ από το 
Υπουργείο Ανάπτυξης (ΦΕΚ 241/Α>. 

7. Το υπ’ αρ. ΔΑΣ/Α/1568/100844/4.2.99 έγγραφο του Υ- 
ΠΕΘΟ (ΆνοιγμαΤραπεζικού Λογαριασμού), αποφασίζου¬ 
με: 

1. Εγκρίνουμε το άνοιγμα δύο τραπεζικών λογαρια¬ 
σμών στηνΤράπεζα Ελλάδος, ένα για τον ΕΟΤ (Ελληνικός 
Οργανισμός Τουρισμού) και ένα για την ΣΤΕ (Σχολή Του¬ 
ριστικών Επαγγελμάτων) αντίστοιχα, για τη διαχείριση α¬ 
ποκλειστικά και μόνο προγραμμάτων αναπτυξιακής βοή¬ 
θειας. 

2. Από την απόφαση αυτή δεν προκαλείται δαπάνη σε 
βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Ε. ΒΕΝΙΖΕΛΟΣ 

-Φ- 

Αριθ. Φ6.66/22287/1022 (3) 

Άδεια λειτουργίας (ανανέωση), έπειτα από μηχ/κό εκ¬ 
συγχρονισμό του εργοστασίου παραγωγής Ιατρικών 
προϊόντων, της ΕΛΒΙΟΝΥ Α.Ε., που βρίσκεται στο Δή¬ 
μο Βάλτου του Νομού Κορινθίας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Ν. 2516/1997, 6422/1934, του Ν.Δ. 
1150/1949, του από 15.10.1922 Β.Δ/τος, του από 16.3.50 
Β.Δ. όπως τροποποιήθηκε και συμπληρώθηκε με το από 
24.11.53 όμοιο, του Ν.Δ. 96/2.8.1973 και του Π.Δ. 396/89 
(ΦΕΚ 172/Α/16.6.89) για τον Οργανισμό της Γενικής 
Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης». 

5. Την απόφασή μας με αριθμό Φ6/25567/4572/15.1.93 
(ΦΕΚ 177/Β/19.3.93) με την οποία χορηγήθηκε άδεια λει- 

τουργίας στο ανωτέρω εργοστάσιο, διάρκειας πέντε (5) 
ετών, για μηχ/τα ισχύος 652,55 ΗΡ και αξίας 170 εκ. δρχ. 

6. Αίτηση της ΕΛΒΙΟΝΥ Α.Ε., για χορήγηση άδειας λει¬ 
τουργίας (ανανέωση) του εργοστασίου της, παραγωγής 
Ιατρικών προϊόντων. 

7. Τα σχεδιαγράμματα που έχουν εγκριθεί με την αρχι¬ 
κή άδεια λειτουργίας καθώς και τα λοιπά δικαιολογητικά 
στοιχεία, που υποβλήθηκαν με την αίτηση της εταιρείας. 

8. Την από 13.5.99 εισήγηση της Υπηρεσίας μας και τη 
γνωμάτευση του Ε.Ο.Φ. με αριθμό 0-722/10η/16.6.99, α¬ 
ποφασίζουμε: 

1. Χορηγούμε άδεια λειτουργίας (ανανέωση), έπειτα α¬ 
πό μηχ/κό εκσυγχρονισμό, απεριορίστου διάρκειας, στο 
εργοστάσιο παραγωγής Ιατρικών προϊόντων, της ΕΛΒΙΟ- 
ΝΥ Α.Ε., όπως η εγκατάσταση εικονίζεται στα εγκεκριμέ¬ 
να σχεδιαγράμματα και που έχει τα ακόλουθα ειδικότερα 
στοιχεία: 


α. Θέση 
β. Κάτοχος 

γ. Είδος εγκατάστασης 
δ. Ισχύς μηχανημάτων 


: Δήμος Βάλτος Α,Κορινθίας 
Νομός Κορινθίας 
: ΕΛΒΙΟΝΥ Α.Ε. 

: Εργοστάσιο παραγωγής 
Ιατρικών προϊόντων 
: Υφιστάμενη 652,55 ΗΡ 

Νέα _207,58 ΗΡ 


Συνολική ισχύς 860,13 ΗΡ 
ε. Ατμολέβητες : Κατηγορία Π.Υ.Δ.Π.Π. 

στ. Αξία μηχανημάτων : Υφισταμένων 179,136,000 

Νέων 

ΣΥΝΟΛΟ δρχ. 

Μηχ/τα προστασίας περιβάλλοντος : 131,92 ΗΡ 


2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως» και με τους εξής ό¬ 
ρους: 


α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για τη ζωή και την υγεία 
των εργαζομένων (π.χ. τοποθέτηση προστατευτικών πε¬ 
ριφραγμάτων στα μέρη των μηχανημάτων που κινούνται 
επικίνδυνα, εξασφάλιση επαρκούς φωτισμού και αερι¬ 
σμού στο χώρο εργασίας, πρόχειρο φαρμακείο, τοποθέ¬ 
τηση προστατευτικών κιγκλιδωμάτων προς την αποφυγή 
πτώσεως ατόμων κ,λπ.). 

β. Να τηρούνται τα μέτρα πυρασφαλείας που προβλέ- 
πονται από τη μελέτη πυρασφαλείας με αριθμό 185 και το 
με αριθμό 4288/19.11.98 Πιστοποιητικό πυρασφαλείας, 
το οποίο να ανανεωθεί πριν από τη λήξη του. Σε αντίθετη 
περίπτωση παύει η ισχύς της παρούσας απόφασης. 

γ. Να πραγματοποιείται η παραγωγή κάθε Ιατρικού 
προϊόντος μετά από προηγούμενο έλεγχο του ΕΟΦ, προς 
διαπίστωση ότι το ανωτέρω εργοστάσιο διαθέτει την α- 
παιτούμενη πληρότητα και επάρκεια εγκαταστάσεων, ε¬ 
ξοπλισμού και ειδικού προσωπικού για την άρπα παρα¬ 
γωγή του προϊόντος. 

δ. Να τηρούνται επακριβώς οι υγειονομικοί και λοιποί κα¬ 
νονισμοί που ισχύουν για τέτοιου είδους εγκαταστάσεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12του από 16/17.3.1950 
Β.Δ/τος. 


ζ. Να τηρούνται οι διατάξεις του Π.Δ. 1180/81 (ΦΕΚ293 
Α), για την προστασία του περιβάλλοντος (Όρια εκπο¬ 
μπών ρύπων). 

η. Η ΕΛΒΙΟΝΥ Α.Ε., υποχρεούται να συμμορφωθεί πλή¬ 
ρως, προς τους περιβαλλονπκούς όρους τους οποίους 
θα εγκρίνει, το Γρ. Περιβάλλοντος της Νομαρχίας Κοριν¬ 
θίας, στο οποίο κατατέθηκε η σχετική περιβαλλονπκή με¬ 
λέτη σπς 28.5.99. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην α¬ 
νωτέρω εγκατάσταση σε κάθε περίπτωση που θα διαπι¬ 
στωθεί όπ είναι αναγκαίο, ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, του Π.Δ. 
274/97 και του 902/75 Π.Δ/τος υπεύθυνη επίβλεψη της 
λειτουργίας της ανωτέρω εγκαταστάσεως, πρέπει να 
χρησιμοποιηθεί προσώπου που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτή την έγκριση, η εγκατάσταση δεν μπορεί να λειτουρ¬ 
γήσει στο όνομα Φυσικού ή Νομικού Προσώπου άλλου ε¬ 
κτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη ά¬ 
δεια, αν από άλλες διατάξεις προκύπτει αντίστοιχη υπο¬ 
χρέωση. 

Για την χορήγηση της ανωτέρω άδειας 
εκδόθηκαν τα εξής γραμμάτια: 
α. Παράβολο Α1810277 (2.000 δρχ.) 
β. Παράβολο Α1017458 (10.000 δρχ.) 
γ. Παρ. Χαρτοσήμου Α 6814688 (1.000 δρχ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 
Με εντολή Υπουργών 

Ο Γενικός Γραμματέας 0 Γενικός Διεθυντής 

Βιομηχανίας Υπ. Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

- ♦ - 

Αρίθμ. Φ6.99/22288/1023 (4) 

Τροποποίηση άδειας λειτουργίας, ως προς την συμπλή¬ 
ρωση δραστηριότητας, για την παραγωγή και συ¬ 
μπληρωμάτων διατροφής και τροφίμων ειδικής δια¬ 
τροφής, του εργοστασίου παραγωγής φαρμακευτι¬ 
κών προϊόντων της ΟΑίΕΝΙΌΑ Α.Ε., που βρίσκεται 
στον Δήμο Χαλκίδας, του Νομού Εύβοιας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2516/97, 6422/1934, του 
Ν.Δ. 1150/1949,του από 15.10.1922 Β. Δ/τος,του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 

396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ.13 «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/7/8. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Εν. & Τεχνολογίας & Εμπορίου στο Υπουρ¬ 
γείο Ανάπτυξης». 

5. Την απόφασή μας με αριθμό Φ6.99/1371/82/25.1.99 
(ΦΕΚ 67/Β/4.2.99) με την οποία χορηγήθηκε άδεια λει¬ 
τουργίας στο εν’ λόγω εργοστάσιο απεριορίστου διάρ¬ 
κειας, για μηχ/τα ισχύος 266,67 ΗΡ & αξίας 304 εκ. δρχ. 

6. Αίτηση της ΘΑΙΕΝΙΟΑ Α.Ε. από 30.3.99, για τροπο¬ 
ποίηση της άδειας λειτουργίας του εργοστασίου της, πα¬ 
ραγωγής φαρμακευτικών προϊόντων. 

7. Τα δικαιολογητικά στοιχεία,που υποβλήθηκαν με την 
αίτηση της εταιρείας. 

8. Την από 8.4.99 εισήγηση της Υπηρεσίας μας και την 
γνωμάτευση του Ε.Ο.Φ. με αριθμό 0-575/9η/19.5.99, απο¬ 
φασίζουμε: 

1. Τροποποιούμε την Φ6.99/1371/82/25.1.98 (ΦΕΚ67/Β/ 
4.2.99), άδεια λειτουργίας, ως προς την συμπλήρωση 
δραστηριότητας για την παραγωγή και συμπληρωμάτων 
διατροφής και τροφίμων ειδικής διατροφής, του εργο¬ 
στασίου παραγωγής φαρμακευτικών προϊόντων, της 
ΘΑΙΕΝΙΟΑ Α.Ε., όπως η εγκατάσταση εικονίζεται στα 
σχεδιαγράμματα που θεωρήσαμε με την ως άνω απόφα¬ 
σή μας. 

2. Κατά τα λοιπά εξακολουθεί να ισχύει η Φ6.99/1371/ 
82/25.1.99 (ΦΕΚ 67/Β/ 4.2.99) άδεια λειτουργίας, με τους 
όρους και περιορισμούς που αυτή περιλαμβάνει. 

Γ ραμμάτια: 

Για την χορήγηση της ανωτέρω άδειας 

εκδόθηκαν τα εξής γραμμάτια: 

α. Παράβολο Χαρτοσήμου Α 2164418 (500 δρχ.) 

β. Παράβολο Χαρτοσήμου Α 2164419 (500 δρχ.) 

Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 15 Ιουλίου 1999 
Με εντολή Υπουργών 

0 Γ ενικός Γ ραμματεας 0 Γενικός Διευθυντής 

Βιομηχανίας Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

-♦- 

Αριθ. 7001/2/797-ρμε (5) 

Ανακαθορισμός τοπικής αρμοδιότητας Υπηρεσιών της 
Γενικής Αστυνομικής Διεύθυνσης Θεσσαλονίκης. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' -152), όπως το τελευταίο άρθρο αντικαταστάθη- 
κε με το άρθρο 1 παρ. 1 του Ν. 1590/1986 (Α'-49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 


προστέθηκε με το άρθρο 27 του Ν. 2081 /1992 (Α' -154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'-38). 

3. Τις διατάξεις του άρθρου 1 περίπτωση β' εδάφ. 25 και 
27 της 7004/3/26-ιγ' από 10.3.1999 απόφασης του Υ¬ 
πουργού Δημόσιας Τάξης «Μεταβίβαση αρμοδιοτήτων 
στο Γενικό Γραμματέα, τον Αρχηγό της Ελληνικής Αστυ¬ 
νομίας, τους Προϊσταμένους των Κλάδων και άλλα όργα¬ 
να του Υπουργείου Δημόσιας Τάξης» (Β' - 218). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα 

Ανακαθορίζεται η τοπική αρμοδιότητα των κατωτέρω Υ¬ 
πηρεσιών της Γενικής Αστυνομικής Διεύθυνσης Θεσσα¬ 
λονίκης, ως ακολούθως: 

1. Α' ΑΣΤΥΝΟΜΙΚΟ ΤΜΗΜΑ ΘΕΣΣΑΛΟΝΙΚΗΣ 

Έδρα: Θεσσαλονίκη. 

Περιφέρεια: Περιλαμβάνει τμήματα των Δήμων: Θεσ¬ 
σαλονίκης, Καλαμαριάς και Πυλαίας, που περικλείονται 
από τις κατωτέρω οδούς και σημεία: Αρχίζει από την πα- 
ραλαία (σημείο όπου η νοητή προέκταση του άξονα της ο¬ 
δού Κοσμά Αιτωλού (Δήμο Θεσσαλονίκης), του Ναυτικού 
Ομίλου. Ακολουθεί την οδό Κοσμά Αιτωλού, Δημ. Μητρο- 
πούλου (Δήμου Θεσσαλονίκης), Κωνσταντινουπόλεως 
(Δήμου Θεσσαλονίκης), Λεωφόρου Κων/νου Καραμανλή 
(πρώην Ν. Εγνατία - Δήμου Θεσσαλονίκης), προέκταση 
αυτής (Δήμος Πυλαίας), μέχριτη διασταύρωσή της με την 
οδό Μαρίνου Αντύπα και από εκεί ακολουθεί το δεξιό μέ¬ 
ρος της οδού αυτής μέχρι την είσοδο της Αμερικανικής 
Γεωργικής Σχολής (Δήμου Πυλαίας). Από την Αμερικανι¬ 
κή Γεωργική Σχολή (η οποία παραμένει στο ΙΒ' Αστυνομι¬ 
κό Τμήμα Θεσσαλονίκης) ακολουθεί αγροτική οδό άγου¬ 
σα προς θέρμη μέχρι το ύψος του εξωκκλησίου Αγίου Γε- 
ωργίου (Δήμου Πυλαίας). Από εκεί ακολουθεί νοητή 
ευθεία μέχρι το εργοστάσιο ΖΗΜΕΝΣ (συμπεριλαμβανο¬ 
μένου) και στη συνέχεια μέχριτη διασταύρωση της οδού 
προς Περαία και Πολυγύρου (Δήμο Πυλαίας) του αγρο¬ 
κτήματος Πανεπιστημίου που υπάγεται στη Δ.Α. Θεσσα¬ 
λονίκης. 

Στη συνέχεια ακολουθεί την οδό προς Περαία μέχρι την 
οδική γέφυρα όπου είναι το περίφραγμα του Αερολιμένα 
(Δήμου Θέρμης), η οποία ακολουθεί εξωτερικά (ο εντός 
του περιφράγματος χώρος ανήκει στο Αστυνομικό Τμήμα 
Κρατικού Αερολιμένα) μέχρι τη θάλασσα (Β.Δ. σημείο πε¬ 
ριφράγματος). Από εκεί ακολουθεί την παραλία μέχρι το 
σημείο της προέκτασης της Β.Δ. πλευράς του ανεγειρομέ- 
νου Σταδίου ΗΡΑΚΛΕΟΥΣ (Δήμου Καλαμαριάς) και σε συ¬ 
νέχεια την οδό της Β.Δ. πλευράς του παραπάνω Σταδίου 
μέχρι συναντήσεως της προέκτασης της οδού Χανιών του 
Συνοικισμού Νέας Κρήνης (Δήμου Καλαμαριάς). Από εκεί 
ακολουθεί νοητή ευθεία μέχρι τη διασταύρωση των οδών 
Τσιγγιρίδου - Αναπαύσεως (Δήμου Καλαμαριάς) οδός 
προς Άγιο Ιωάννη, πίσω από το Νεκροταφείο Καλαμαριάς. 
Στη συνέχεια ακολουθεί την οδό Τσιγγιρίδου (Δήμου Κα¬ 
λαμαριάς), Παρασκευοπούλου (Δήμου Καλαμαριάς), Χει- 
μωνίδου έως τη γωνία με την οδό Παπακυρίτση (Δήμου Κα¬ 
λαμαριάς). Στη συνέχεια ακολουθεί νοητή ευθεία (η οποία 
τέμνει ακάλυπτο χώρο) μέχρι γωνίας των οδών Γρηγορίου 
Κυδωνίων (Δήμου Καλαμαριάς), Καθηγητού Ρωσσίδου 
(Δήμου Καλαμαριάς). Ακολουθεί την οδό Καθηγητού Ρωσ- 

σίδου (Δήμου Καλαμαριάς) μέχρι συναντήσεως αυτής με 
την οδό Θεμιστοκλή Σοφούλη (Δήμου Θεσσαλονίκης) μέ¬ 
χρι συναντήσεως αυτής με την οδό Θεμιστοκλή Σοφούλη 
(Δήμου Θεσσαλονίκης) και από εκεί τη νοητή προέκταση 
του άξονα αυτής (Καθηγητού Ρωσσίδου) μέχρι τη θάλασ¬ 
σα. Από εκεί ακολουθεί την παραλία μέχρι το σημείο στο ο¬ 
ποίο καταλήγει η νοητή προέκταση του άξονα της οδού Κο¬ 
σμά Αιτωλού (Δήμου Θεσσαλονίκης). 

2. ΙΒ'ΑΣΤΥΝΟΜΙΚΟ ΤΜΗΜΑ ΘΕΣΣΑΛΟΝΙΚΗΣ 

Έδρα: Θεσσαλονίκη. 

Περιφέρεια: Περιλαμβάνει τμήματα των Δήμων Θεσσα¬ 
λονίκης και Πυλαίας, που περικλείονται από τις κατωτέρω 
οδούς και σημεία: Αρχίζει από την οδό Κωνσταντινουπό¬ 
λεως αριθ. 71 του Δήμου Θεσσαλονίκης, ακολουθείτο α¬ 
ριστερό της οδού αυτής (σε συνέχεια με την πρόοδο α¬ 
ρίθμησης) μέχρι τη συμβολή της με τη Λεωφόρο Κων/νου 
Καραμανλή. Ακολουθείτο αριστερό μέρος αυτής (Δήμου 
Θεσσαλονίκης) και συνεχίζει την προέκταση αυτής (Δή¬ 
μου Πυλαίας) μέχρι τη διασταύρωσή της με την οδό Μα¬ 
ρίνου Αντύπα, την οποία ακολουθεί μέχρι την κεντρική εί¬ 
σοδο της Αμερικανικής Γεωργικής Σχολής (συμπεριλαμ- 
βανομένης) και στη συνέχεια ακολουθεί την προς νότο, 
εφαπτώμενη με την περίφραξη της παραπάνω Σχολής, υ- 
πάρχουσα αγροτική οδό μέχρι τη διασταύρωσή της με 
άλλη ίδια οδό, οδηγούσα από το Ανατολικό τμήμα της 
Σχολής προς Θέρμη, την οποία ακολουθεί προς την κα¬ 
τεύθυνση της Θέρμης και σε απόσταση μέχρι 200 μέτρων 
περίπου, όπου η θέση ΠΥΡΟΜΑΧΙΚΑ ΣΕΔΕΣ και τα ίχνη 
παλιάς οδού που οδηγεί προς Βορρά υπαρχόντων α¬ 
γρών. Από εκεί ακολουθεί νοητή ευθεία μέχρι του υψώ¬ 
ματος όπου υπάρχει παλαιά δεξαμενή και στη συνέχεια 
διέρχεται από τον με αριθμό ΘΣ 17 πυργίσκο μεταφοράς 
ηλεκτρικής ενέργειας της Δ.Ε.Η. και των νέων εγκατα¬ 
στάσεων της Σχολής Ελληνίδων Οδηγών, μέχρι της συ¬ 
νάντησής της μετά του κυρίου οικήματος του Αντιφυλλο- 
ξηρικού Φυτωρίου (συμπεριλαμβανομένου). Από εκεί α¬ 
κολουθεί την μπροστά του φυτωρίου βίλα ΜΕΓΑ 
αρχομένη χαράδρα, συνεχίζοντας διέρχεται από τη θέση 
«ΕΛΙΕΣ» και ακολουθεί για 500 μέτρα την από τη θέση αυ¬ 
τής διερχόμενη αγροτική οδό οδηγούσα στα Αγγλικά 
μνήματα. Ακολουθεί στη συνέχεια την κορυφογραμμή α¬ 
ριστερά και αφήνει δεξιά τον Ι.Ν. Αγίου Παντελεήμωνος 
(υπαγομένου στο Γ Α.Τ. Θεσσαλονίκης), μέχρι τη θέση 
Μεγάλη Ράχη. Από εκεί ακολουθεί προς νότο τη διερχο- 
μενη χαράδρα «ΛΑΓΟΥΜΙΑ» ή «ΚΑΡΑΜΟΥΔΑ» και τον από 
αυτής αρχόμενο μικρό χείμαρρο μέχρι της συνάντησης 
αυτού με το μεγάλο ρέμα Πυλαίας, όπου και η περιφερει¬ 
ακή τάφρος την οποία ακολουθεί μέχρι του ρέματος ΚΑ¬ 
ΛΟΥ που διαχωρίζει τις συνοικίες Κ. ΤΟΥΜΠΑΣ και ΧΑΡΙ¬ 
ΛΑΟΥ. Στη συνέχεια φθάνει μέχρι τη διασταύρωση των ο¬ 
δών Διστόμου και Αναξιμάνδρου, ακολουθείτο δεξιό της 
οδού Διστόμου (του αριστερού υπαγομένου στο Α.Τ. Τού- 
μπας Θεσσαλονίκης) μέχριτη διασταύρωση της οδού Πα- 
πάφη (συνέχεια με την πρόοδο αρίθμησης) μέχριτη συμ¬ 
βολή της με την οδό Μάρκου Μπότσαρη. Στη συνέχεια πε¬ 
ριλαμβάνει το δεξιό της οδού Μ. Μπότσαρη μέχρι τη 
συμβολή της με την οδό Αλεξ. Παπαναστασίου. Από εκεί 
ακολουθεί το δεξιό του άξονα της οδού Αλεξ. Παπανα¬ 
στασίου μέχρι τη διασταύρωσή της με την οδό Δημ. Μη- 
τροπούλου. Περιλαμβάνει το δεξιό της οδού Μ. Μητρο- 
πούλου (το δε αριστερό σύμφωνα με την αρίθμησή της υ¬ 
παγόμενο στο Α.Τ. Τούμπας Θεσσαλονίκης) μέχρι τη 
συμβολή της με την οδό Κωνσταντινουπόλεως αριθ. 71, 


από την οποία αρχίζουν τα όρια του Αστυνομικού Τμήμα¬ 
τος Τούμπας Θεσσαλονίκης. Στα ανωτέρω διαλαμβανό¬ 
μενα όρια περιλαμβάνεται και ο Δήμος Πυλαίας. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1999 
Ο Αρχηγός 

ΙΩΑΝΝΗΣ ΓΕΩΡΓΑΚΟΠΟΥΛΟΣ 
-♦- 

Αριθ. 3509+3037+1852 (6) 

Σύσταση στο Δήμο Σταυρούπολης του Νομού Ξάνθης 

Δημοτικής Επιχείρησης Ανάπτυξης με την επωνυμία 

«ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΝΕΣΤΟΣ - ΡΟ¬ 
ΔΟΠΗ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 ως 284, 287, 291 και 
304 του Π.Δ. 410/1995(Δ.Κ.Κ.). 

2. Την απόφαση του Υπουργού Εσωτερικών με αριθμό 
25027/ 9.4.1984 (ΦΕΚ 244/19.4.84 τ.Β'). 

3. Το Ν. 2503 / 97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

4. Τις 44/99 και 61/99 αποφάσεις του Δημοτικού Συμ¬ 
βουλίου Σταυρούπολης για τη σύσταση Δημοτικής Επι¬ 
χείρησης Ανάπτυξης, αποφασίζουμε: 

1. Συνιστούμε στο Δήμο Σταυρούπολης του Νομού Ξάν¬ 
θης Δημοτική Επιχείρηση Ανάπτυξης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΝΕΣΤΟΣ - ΡΟ¬ 
ΔΟΠΗ» ως ίδιο Νομικό Πρόσωπο Ιδιωτικού Δικαίου το ο¬ 
ποίο θα διέπεται από τις διατάξεις των άρθρων 277 έως 
284,287,291 και 304 του Δημοτικού και Κοινοτικού Κώδι¬ 
κα. 

2. Έδρα της επιχείρησης είναι ο Δήμος Σταυρούπολης 
του Νομού Ξάνθης. 

3. Σκοποί και δραστηριότητες της Επιχείρησης είναι: 

1) Η εκπόνηση μελετών και η διαχείριση και υλοποίηση 
προγραμμάτων εθνικών και της Ε.Ε. 

2) Η ανάπτυξη και προστασία των οικοσυστημάτων του 
Νέστου και της Ροδόπης. 

3) Η στήριξη της παραγωγής χειροτεχνικών και άλλων 
προϊόντων στην ευρύτερη περιοχή κυρίως σε ότι αφορά 
το τεχνικό τους μέρος και την οργάνωση και προβολή των 
προϊόντων αυτών. 

4) Η αγορά, μίσθωση ή χρήση με παραχώρηση εκτάσε¬ 
ων γης, κτισμάτων, εγκαταστάσεων, κινητών ή δικαιωμά¬ 
των, που ανήκουν σε οποιοδήποτε φορέα, φυσικό ή νομι¬ 
κό πρόσωπο δημοσίου ή ιδιωτικού δικαίου, με στόχο την 
προβολή και την απόκτηση πρόσθετων πόρων, καθώς και 
την ανάπτυξη δραστηριοτήτων περιηγητικού τουρισμού 
και οικοτουρισμού και αξιοποίηση του δασικού πλούτου 
της περιοχής. 

5) Η παροχή βοήθειας προς τους γεωργούς και τους 
κτηνοτρόφους, με βάση την τεχνογνωσία της γεωργικής 

και κτηνοτροφικής ανάπτυξης, η σωστή παραγωγή και 
διάθεση των γεωργοκτηνοτροφικών προϊόντων καθώς 
και η εκπόνηση και υλοποίηση προγραμμάτων που έχουν 
σχέση με τη γεωργία και την κτηνοτροφία. 

6) Η προσφορά και η εκμετάλλευση μηχανημάτων (ισο- 
πεδωτήρες, προωθητήρες γαιών, αυτοκίνητα, λεωφο¬ 
ρεία, σκαπτικά κλπ.) για την εξυπηρέτηση των κατοίκων. 

7) Η εκδήλωση πολιτιστικού και περιβαλλοντικού ενδια¬ 
φέροντος για λογαριασμό της ευρύτερης περιοχής και οι 
εκδόσεις περιοδικών και εντύπων τουριστικού και περι¬ 
βαλλοντικού περιεχομένου. 

8) Η διοργάνωση εκδηλώσεων και παροχή πολιτιστικών 
και κοινωνικών υπηρεσιών σε δημότες και επισκέπτες της 
ευρύτερης περιοχής. 

9) Η διαχείριση και η δημιουργία μικρών μονάδων πα¬ 
ροχής υπηρεσιών όπως αναψυκτηρίων, παιδικών σταθ¬ 
μών, αθλητικών κέντρων, κέντρων ηλικιωμένων, κέντρων 
ψυχαγωγίας των κατοίκων, διαχείριση και δημιουργία χώ¬ 
ρων υποδοχής επισκεπτών (αγροτικού, οικολογικού, πε¬ 
ριηγητικού, παραθεριστικού τουρισμού κλπ.). 

10) Η στήριξη των προσπαθειών και η ανάληψη πρωτο¬ 
βουλιών στην κατεύθυνση των οικιστικών και πολεοδομι- 
κών παρεμβάσεων και της επίτευξης του καλύτερου απο¬ 
τελέσματος στο μελετητικό και κατασκευαστικό πεδίο με 
τη φθηνότερη δυνατή λύση. 

11) Η πραγματοποίηση εσόδων που θα επενδύονται 
στην περιοχή για την αναβάθμισή της και τη βελτίωση της 
ποιότητας ζωής των κατοίκων της. 

12) Η δημιουργία και αξιοποίηση βιοτεχνικού πάρκου 
στην περιοχή. 

13) Η αξιοποίηση και η εκμετάλλευση των φυσικών πη¬ 
γών ενέργειας της περιοχής. 

14) Η διαχείριση του ορυκτού πλούτου της περιοχής. 

15) Η συνεργασία με εξειδικευμένα μελετητικά γραφεία 
για τη σύνταξη εκθέσεων, τη διενέργεια ερευνών και την 
εκπόνηση μελετών, σύμφωνα με τις ισχύουσες διατάξεις 
περί αναθέσεως μελετών του Δημοσίου ή των Ο.Τ.Α. 

16) Η δυνατότητα εκμίσθωσης της κινητής περιουσίας 
της Δημοτικής Επιχείρησης Ανάπτυξης σε τρίτους. 

17) Η μεταφορά των μαθητών στα σχολεία της περιοχής 
με μεταφορικά μέσα των οποίων έχει την κυριότητα ή τη 
χρήση με παραχώρηση ή τα έχει μισθώσει η Δημοτική Ε¬ 
πιχείρηση Ανάπτυξης, καθώς και η οργάνωση και πραγ¬ 
ματοποίηση εκδρομών με τα μεταφορικά μέσα της Δημο¬ 
τικής Επιχείρησης για τους κατοίκους και τους επισκέ¬ 
πτες της περιοχής. 

18) Η συμμετοχή στα κεφάλαια και τα όργανα εταιριών 
και άλλων νομικών προσώπων, που οι σκοποί τους είναι 
συγγενείς ή αντίστοιχοι και πάντως δε συγκρούονται 
προς τους σκοπούς της Επιχείρησης. 

19) Η εκμετάλλευση διαφόρων εργασιών, έργων και η 
διενέργεια προμηθειών και μεταφορών, σύμφωνα με τις ι- 
σχύουσες διατάξεις περί εκτελέσεων έργων και προμη¬ 
θειών του Δημοσίου ή των Ο.Τ.Α. 

20) Η δημιουργία αστικής συγκοινωνίας στα όρια του 
Δήμου για την εξυπηρέτηση των κατοίκων και επισκεπτών 
της περιοχής. 

21) Η υλοποίηση προγραμμάτων αγροτουρισμού, μαζι¬ 
κού αθλητισμού κ.α. 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

Σύμφωνα με το άρθρο 278 του Π.Δ./95 (ΦΕΚ Α' 231) η ε¬ 
πιχείρηση θα διοικείται από πενταμελές Διοικητικό Συμ¬ 
βούλιο που τα μέλη του ορίζονται μαζί με αναπληρωτές α¬ 


πό το Δημοτικό Συμβούλιο. Ο Πρόεδρος και ο Αντιπρόε¬ 
δρος της επιχείρησης ορίζονται με απόφαση του Διοικη¬ 
τικού Συμβουλίου της επιχείρησης που λαμβάνεται με α¬ 
πόλυτη πλειοψηφία του Δ.Σ. Η θητεία τους ακολουθεί τη 
θητεία του Διοικητικού Συμβουλίου. Από τα μέλη του Δι¬ 
οικητικού Συμβουλίου, τρεις (3) είναι εκπρόσωποι του Δή¬ 
μου, ένας (1) είναι εκπρόσωπος κοινωνικού φορέα της 
περιοχής και ένας (1) είναι Δημότης του Δήμου Σταυρού- 
πολης που έχει ειδική πείρα ή γνώσεις σχετικές με το α¬ 
ντικείμενο της επιχείρησης. Στα μέλη του Διοικητικού 
Συμβουλίου προστίθεται και εκπρόσωπος των εργαζομέ¬ 
νων (χωρίς αλλαγή συστατικής πράξης), όταν η επιχείρη¬ 
ση απασχολεί πάνω από είκοσι (20) εργαζόμενους. Στην 
περίπτωση αυτή θα μειωθούν κατά ένας οι εκπρόσωποι 
των Δημοτών. 

ΧΡΟΝΙΚΗ ΔΙΑΡΚΕΙΑ 

Η διάρκεια της επιχείρησης είναι είκοσι (20) χρόνια από 
τη δημοσίευση του καταστατικού της στην Εφημερίδα 
της Κυβέρνησης. 

ΠΕΡΙΟΥΣΙΑΚΑ ΣΤΟΙΧΕΙΑ 

Τα περιουσιακά στοιχεία που διαθέτει ο Δήμος Σταυ- 
ρούπολης στην επιχείρηση είναι: 

α. Χρηματικό ποσό 5.000.000 δραχμών ως συμμετοχή 
στο αρχικό κεφάλαιο της επιχείρησης. 

β. Παραχώρηση χρήσης ακίνητης περιουσίας (κτίριο 
στέγασης οικημάτων). 

γ. Παραχώρηση χρήσης κινητής περιουσίας (λεωφο¬ 
ρεία, γκρέιτερ, φορτωτής, φορτηγό και ημιφορτηγό) 

ΔΙΑΛΥΣΗ ΕΠΙΧΕΙΡΗΣΗΣ 

Η διάλυση της επιχείρησης γίνεται με τον τρόπο που έ¬ 
χει συσταθεί και η περιουσία της περιέρχεται στο Δήμο 
που την έχει συστήσει. Η επιχείρηση διαλύεται: 

α. με απόφαση του Δημοτικού Συμβουλίου που λαμβά- 
νεται με την απόλυτη πλειοψηφία του συνόλου των μελών 
του και σχετική απόφαση του Περιφερειάρχη, η οποία δη¬ 
μοσιεύεται στην Εφημερίδα της Κυβερνήσεως. 

β. όταν λήξει χωρίς να παραταθεί η διάρκεια της επιχεί¬ 
ρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από τρεις εκκαθαριστές που ορίζονται από το Δη¬ 
μοτικό Συμβούλιο. Στην εκκαθάριση, μετά τη διενέργεια 
της απογραφής της περιουσίας της επιχείρησης, η οποία 
είναι η πρώτη ενέργεια των εκκαθαριστών, διεκπεραιώνο- 
νται οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
επιχείρησης. Το θετικό υπόλοιπο περιέρχεται στο Δήμο 
που έχει συστήσει την επιχείρηση. 

ΤΕΛΙΚΕΣ ΔΙΑΤΑΞΕΙΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η εποπτεία, η διαχείριση και η λει¬ 
τουργία της επιχείρησης διέπονται από τις σχετικές με τις 
Δημοτικές και Κοινοτικές επιχειρήσεις διατάξεις του Π.Δ. 
410/1995 ΦΕΚ Α' 231/14-11 -1995 και νομοθετικές τροπο¬ 
ποιήσεις και συμπληρώσεις του Ν. 2539/1997 (ΦΕΚ 224 
Α71997) 

Εξουσιοδοτεί το Δήμαρχο να προβεί σε σχετικές ενέρ¬ 
γειες για την υλοποίηση των παραπάνω που αναλυτικά 
περιγράφονται στην οικονομοτεχνική μελέτη που έχει συ¬ 
νταχθεί. 

ΚΑΛΥΨΗ ΔΑΠΑΝΗΣ 

α. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Σταυ- 

ρούπολης ύψους 5.000.000 δρχ. για το τρέχον οικονομι¬ 
κό έτος και σε ύψος που δεν μπορεί να προσδιοριστεί για 
καθένα από τα επόμενα οικονομικά έτη. 

β. Για την ανωτέρω δαπάνη έχει εγγράφει πίστωση στον 
προϋπολογισμό χρήσης 1999 του Δήμου Σταυρούπολης 
ύψους 5.000.000 δρχ. στον Κ.Α. 2/ 212.9α για συμμετοχή 
του Δήμου στην Δημοτική Επιχείρηση Ανάπτυξης 
ΝΕΣΤΟΣ-ΡΟΔΟΠΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 7 Ιουλίου 1999 

Ο Γεν. Γραμ. Περιφέρειας 
ΣΤΑΥΡΟΣ ΚΑΜΠΕΛΗΣ 


Αρίθ. ΔΥ/Γ1/15358/25.6.1999 (7) 

Ανανέωση άδειας λειτουργίας εργαστηρίου Ραδιοϊσοτό¬ 
πων κατηγ. (Τ) της Γενικής Κλινικής Γαληνός Α.Ε. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/15358/25.6.99 του Νομάρχη Θεσσαλονίκης, 
που εκδόθηκε σύμφωνα με τις διατάξεις του Ν.Δ. 181/74, 
Υπ. αποφ. 422/Β/10.5.78 και 14632 (φορ.) 1416 ανανεώ¬ 
θηκε η άδεια του εργαστηρίου Ραδιοϊσοτόπων κατηγ. (Τ) 
της Γενικής Κλινικής Γ αληνός Α.Ε. 

Η άδεια ισχύει μέχρι 4.3.2001. 

Θεσσαλονίκη, 25 Ιουνίου 1999 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βί.9Γ 
θ-ΓηοίΙ: ην&δ @ οΐ.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Με ΧΡ ι 8 σελίδε< ? 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό β σελίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 >> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



























